Iktatószám: be/24A-K001/001697/2025/MLSZ

***TÁMOGATÁSI SZERZŐDÉS***

***KIEGÉSZÍTŐ SPORTFEJLESZTÉSI TÁMOGATÁS ADÓ-FELAJÁNLÁS KERETÉBEN TÖRTÉNŐ NYÚJTÁSÁHOZ***

amely létrejött egyrészről

## RENNER Kereskedelmi - Szolgáltató Zártkörűen Működő Részvénytársaság

|  |  |
| --- | --- |
| Székhelye: | 6440 Jánoshalma Kiserdő tanya 78. |
| Adószám: | 32374959-2-03 |
| Képviseli: | Renner Tiborné |
|  |  |

mint Támogató adózó (a továbbiakban: Támogató adózó) másrészről,

## Jánoshalmi Sport Egyesület

|  |  |
| --- | --- |
| Székhelye: | 6440 Jánoshalma Kiserdő tanya 78. |
| Adószám: | 18352632-1-03 |
| Képviseli: | Horváth Mihály |
|  |  |

mint Támogatott (a továbbiakban **Jánoshalmi Sport Egyesület**) együttesen a Felek között, alulírott napon és helyen az alábbi feltételek szerint

# ELŐZMÉNYEK

Felek előzményként rögzítik, hogy **RENNER Kereskedelmi - Szolgáltató Zártkörűen Működő Részvénytársaság**és a(z) **Jánoshalmi Sport Egyesület**a – társasági adóról és az osztalékadóról szóló 1996. évi LXXXI. törvény (a továbbiakban: Tao. tv.) 24/A. § szerint – látvány-csapatsport adó-felajánlás útján történő támogatása céljából együttműködési megállapodást kötött egymással. A Támogató adózó által felajánlott összeg (a kiegészítő sportfejlesztési támogatással és az 1%-kal együtt) **12 989 926 Ft.**

A Tao. tv. 24/A. §-a alapján, a rendelkező nyilatkozatban kedvezményezett célként megjelölt látvány-csapatsport támogatása esetén, a kedvezményezett részére átutalt összeg támogatásnak, az adó-felajánlással érintett teljes összeg 12,5 százaléka kiegészítő sportfejlesztési támogatásnak minősül. A kiegészítő sportfejlesztési támogatásról a támogató adózó és a látvány-csapatsportban tevékenykedő szervezet támogatási, vagy szponzori szerződést köt. A kiegészítő sportfejlesztési támogatás jogosultja – a támogató adózó döntése szerint – vagy a felajánlásban részesített országos sportági szakszövetsége, vagy az e látvány-csapatsport keretében vagy érdekében működő sportszervezet (sportiskola), vagy a látvány-csapatsport fejlesztése érdekében létrejött alapítvány. A jogosultak részére az átutalást az adóhatóság teljesíti.

Felek a fentiekre ﬁgyelemmel, a jogszabályban foglaltaknak a jelen megállapodás megkötésével kívánnak eleget tenni, és a kiegészítő sportfejlesztési támogatásról a következő megállapodást kötik:

# A SZERZŐDÉS CÉLJA

* 1. Felek rögzítik, hogy a Támogató adózó - az adó-felajánlásról szóló rendelkező nyilatkozattal egyezően - a jelen támogatási szerződésben foglaltak szerint kiegészítő sportfejlesztési támogatást nyújt a(z) **Jánoshalmi Sport Egyesület**részére.
  2. Felek megállapítják, hogy a kiegészítő sportfejlesztési támogatás mértékét a Tao. tv. 24/A. § (9) bekezdése szabályozza, amely szerint a Támogató adózó által felajánlott teljes összeg 12,5 százaléka kiegészítő sportfejlesztési támogatásnak minősül. A kiegészítő sportfejlesztési támogatás jogosultja a Támogató adózó döntése szerint a(z) **Jánoshalmi Sport Egyesület**részére.
  3. Felek rögzítik, hogy az 1.2 pontja foglaltakra tekintettel a jelen támogatási szerződés keretében nyújtott kiegészítő sportfejlesztési támogatás **1 623 741 Ft**, amely összeg átutalását a jogosult részére az adóhatóság teljesíti a   
     **50460935-10003169** számú bankszámlára.
  4. A támogató adózó a 1.3 pontban meghatározott összeg felajánlásáért és annak pénzügyi teljesítéséért

**Jánoshalmi Sport Egyesület**részéről ellenszolgáltatásra nem jogosult.

* 1. Támogató adózó kijelenti, hogy az üzleti évének fordulónapja: 12.31
  2. Támogatási időszak: **2025/2026**

# A FELEK KÖTELEZETTSÉGEI

* 1. A(z) **Jánoshalmi Sport Egyesület**köteles:

a) a kiegészítő sportfejlesztési támogatás felhasználásának és elosztásának szabályairól a jóváhagyott sportfejlesztési koncepciójának figyelembe vételével dönt.

* 1. A Támogató adózó köteles:
     1. a(z) Jánoshalmi Sport Egyesülett azonnal tájékoztatni minden olyan körülményről, mely a kiegészítő sportfejlesztési támogatás összegét módosíthatja vagy határidőre történő rendelkezésre bocsátását megakadályozhatja;
     2. kijelenteni, hogy a kiegészítő sportfejlesztési támogatás felhasználását semmilyen formában nem szabhatja meg.

# KAPCSOLATTARTÓ SZEMÉLYEK ÉS ÉRTESÍTÉSEK

* 1. Szerződő Felek, jelen támogatási szerződésben foglalt feladatok és kötelezettségek ellátása és teljesítése érdekében történő egymás közötti kapcsolattartásra az alábbi személyeket jelölik meg kapcsolattartóként:

## Támogatásban részesülő részéről:

|  |  |
| --- | --- |
| Név: | Horváth Mihály |
| Telefonszám: | +36 (70) 337-0576 |
| E-mail: | hmisi1em@gmail.com |
|  |  |

## Támogató adózó részéről:

|  |  |
| --- | --- |
| Név: | Ádám Andrea |
| Telefonszám: | +36 (77) 501-380 |
| Email: | adam.andrea@renner-rubber.com |
|  |  |

* 1. Amennyiben a fenti adatokban bármilyen változás várható vagy változás következik be, arról az érintett szerződő fél köteles a másik szerződő felet írásban 30 napon belül értesíteni.
  2. A jelen megállapodással kapcsolatos bármilyen értesítés, közlés, igény, lemondás vagy kérés csak a 3.1 pontban megjelölt személyekhez intézett írásbeli nyilatkozat formájában érvényes.

# TITOKTARTÁS

4.1 Amennyiben jogszabály másként nem rendelkezik, a Felek a jelen Szerződés teljesítése során a másik Féllel, illetve különösen a(z) Jánoshalmi Sport Egyesület részére felajánlott és az adóhivatal által átutalt támogatással, a kiegészítő sportfejlesztési támogatással, valamint az adó-felajánlással és adójóváírással kapcsolatban tudomásukra jutott valamennyi tényt, információt, megoldást, adatot vagy dokumentumot kötelesek üzleti titokként megőrizni, azokat a másik Fél előzetes írásbeli engedélye nélkül semmilyen formában nem közölhetik harmadik személlyel és nem hozhatják nyilvánosságra.

4.2 A jelen pontban meghatározott titoktartási kötelezettség a Feleket időbeli korlátozás nélkül terheli, és a jelen Szerződés megszűnése, vagy felmondása esetén is korlátlan ideig fennáll.

4.3 A jelen pontban meghatározott titoktartási kötelezettség nem korlátozza a Felek azon jogát, hogy a(z) **Jánoshalmi Sport Egyesület**részére nyújtott támogatással, kiegészítő sportfejlesztési támogatással és adójóváírással összefüggő eljárások – így különösen az ellenőrző szerv és a Nemzeti Adó-és Vámhivatal eljárásának – keretében, az adott eljárás lefolytatásához szükséges dokumentumokat a hatóságok részére bemutassák, a kért információkat megadják, továbbá amennyiben az adatok kiadására bíróság, vagy más hatóság kötelezi a Feleket, azt teljesítsék.

4.4 Amennyiben a Felek a jelen pontban meghatározott titoktartási kötelezettségüket megszegik és ezzel a másik Félnek kárt okoznak, úgy kötelesek azt megtéríteni.

# A SZERZŐDÉS IDŐTARTAMA ÉS A TELJESÍTÉS LEHETETLENNÉ VÁLÁSA

* 1. Jelen szerződést a Felek a **2025/2026 évadra** kötik meg, határozott időre, egyszeri támogatásra.
  2. Amennyiben a jelen Szerződés teljesítése az adó-felajánlásra vonatkozó jogszabályváltozás következtében lehetetlenné válik, a jelen Szerződés megszűnik a Ptk. 6:179. § bekezdésében foglaltak szerint.

# ÁLTALÁNOS RENDELKEZÉSEK

* 1. Támogató adózó kijelenti, hogy nem minősül a közbeszerzésekről szóló 2015. évi CXLIII. törvény 5. § (1) bekezdése szerinti jogalanynak.
  2. A Felek kötelesek valamennyi, a jelen Szerződésben kifejezetten nem szabályozott kérdésben is szorosan együttműködni egymással annak érdekében, hogy a látvány-csapatsport adó-felajánlás keretében történő támogatásának feltételei teljesüljenek.
  3. A Felek valamennyi, a jelen Szerződésből fakadó vitájukat megkísérlik békés úton rendezni. Amennyiben ésszerű időn belül, de legfeljebb a vita felmerülésétől számított 90 naptári napon belül, nem sikerül békés rendezést elérni, a Felek bármely vita eldöntésére, amely a jelen Szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, alávetik magukat, Magyar Kereskedelmi és Iparkamara, Budapest mellett szervezett Állandó Választottbíróság kizárólagos illetékességétnek. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári Törvénykönyv és a TAO tv. rendelkezései – az irányadók.
  4. A Felek a jelen Szerződést közös megegyezéssel, írásban módosíthatják.
  5. A jelen Szerződés 3 (három) példányban került aláírásra.
  6. A jelen Szerződés azon a napon lép hatályba, amely napon azt mindkét Fél aláírta.

Felek jelen megállapodást elolvasás és megértés után, mint akaratukkal mindenben megegyezőt jóváhagyólag aláírtak.

Jánoshalma, 2025. május 08.

|  |  |
| --- | --- |
| ....................................................... **RENNER Kereskedelmi - Szolgáltató Zártkörűen Működő Részvénytársaság**  Képviseli: Renner Tiborné  Támogató adózó | ....................................................... **Jánoshalmi Sport Egyesület** Képviseli: Horváth Mihály  Kedvezményezett |